section_heading: Naoružanje
paragraph_text: Po prvobitnoj ideji nosač zrakoplova Graf Zeppelin trebao je dobiti glavno topništvo kalibra 203 mm. Od te ideje se odustalo pa je instalirano teško topništvo od 150 mm. Instalirano je 16 takvih topova u dvocijevnim topovskim kulama. Brodski komplet za te topove iznosio je 1840 granata (po 115 granata za svaki top). Ugrađeno je 12 PZO topova od 105 mm u dvostrukim kulama, zatim 22 PZO topa od 37 mm također u dvocijevnim kulama i na posljetku 7 jednocijevnih 20 mm topova. Redukcija kalibra glavnog topništva dogodila se zbog promijenjene uloge i namjene broda jer su njemački pomorski stratezi ulogu broda za potporu promijenili u napadnu ulogu.